CELEX: 32019D2150
Language: et
Date: 2019-12-09 00:00:00
Title: Nõukogu otsus (EL) 2019/2150, 9. detsember 2019, Euroopa Liidu nimel võetava seisukoha kohta kaupade piirikontrolli tingimuste kooskõlastamise rahvusvahelise konventsiooni halduskomitees

16.12.2019   
               
               
                  ET
               
               
                  Euroopa Liidu Teataja
               
               
                  L 325/165
               
            
         NÕUKOGU OTSUS (EL) 2019/2150,
         9. detsember 2019,
         Euroopa Liidu nimel võetava seisukoha kohta kaupade piirikontrolli tingimuste kooskõlastamise rahvusvahelise konventsiooni halduskomitees
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes selle artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Kaupade piirikontrolli tingimuste kooskõlastamise rahvusvaheline konventsioon (edaspidi „konventsioon“) kiideti heaks nõukogu määrusega (EMÜ) nr 1262/84 (1).
                  
               
                     (2)
                  
                  
                     Vastavalt konventsiooni artiklile 22 võib kõnealuse artikli lõikes 2 osutatud halduskomitee (edaspidi „halduskomitee“) vastu võtta muudatusi kohalolevate ja hääletavate konventsiooniosaliste kahekolmandikulise häälteenamusega.
                  
               
                     (3)
                  
                  
                     Halduskomitee võtab konventsiooni 8. lisa artikli 7 muudatuse vastu oma 12. istungil.
                  
               
                     (4)
                  
                  
                     On asjakohane määrata kindlaks liidu nimel halduskomitees võetav seisukoht, kuna konventsiooni muudatused on liidu jaoks siduvad.
                  
               
                     (5)
                  
                  
                     Liit toetab konventsiooni 8. lisa uut artiklit 7, kuna tänu rahvusvahelise maanteetranspordi piiriületusmenetluste parandamiseks tehtut käsitleva aruandluse sageduse vähendamisele tuleb liikmesriikidel täita vähem haldusformaalsusi.
                  
               
                     (6)
                  
                  
                     Seetõttu peaks liidu nimel võetav seisukoht konventsiooni halduskomitees põhinema käesolevale otsusele lisatud muudatuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel halduskomitee 12. või järgmisel istungil, on toetada käesolevale otsusele lisatud muudatuse eelnõu.
         
         
            Artikkel 2
            Artiklis 1 osutatud muudatuse eelnõu väiksemad tehnilised muudatused võib liidu esindaja kokku leppida halduskomitees.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 9. detsember 2019
            
               
                  Nõukogu nimel
               
               
                  eesistuja
               
               J. BORELLE FONTELLES
            
         
         
            (1)  Nõukogu 10. aprilli 1984. aasta määrus (EMÜ) nr 1262/84 kaupade piirikontrolli tingimuste kooskõlastamise rahvusvahelise konventsiooni sõlmimise kohta (EÜT L 126, 12.5.1984, lk 1).
      
      
         
            LISA
            
               KAUPADE PIIRIKONTROLLI TINGIMUSTE KOOSKÕLASTAMISE RAHVUSVAHELISE KONVENTSIOONI MUUDATUS
            
            8. lisa artiklis 7
            
               asendatakse sõnad „kahe aasta“ sõnadega „viie aasta“.